CELEX: 62012CA0129
Language: mt
Date: 2013-03-21 00:00:00
Title: Kawża C-129/12: Sentenza tal-Qorti tal-Ġustizzja (L-Għaxar Awla) tal- 21 ta’ Marzu 2013 (talba għal deċiżjoni preliminari tal-Finanzgericht des Landes Sachsen-Anhalt (Il-Ġermanja) — Magdeburger Mühlenwerke GmbH vs Finanzamt Magdeburg (Skema ta’ għajnuna għal skopijiet reġjonali — Investimenti fit-trasformazzjoni u l-kummerċjalizzazzjoni ta’ prodotti agrikoli — Deċiżjoni tal-Kummissjoni — Inkompatibbiltà mas-suq intern — Kanċellament tal-għajnuna inkompatibbli — Mument li fih tingħata għajnuna — Prinċipju ta’ protezzjoni tal-aspettattivi leġittimi)

1.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 156/13
            
         Sentenza tal-Qorti tal-Ġustizzja (L-Għaxar Awla) tal-21 ta’ Marzu 2013 (talba għal deċiżjoni preliminari tal-Finanzgericht des Landes Sachsen-Anhalt (Il-Ġermanja) — Magdeburger Mühlenwerke GmbH vs Finanzamt Magdeburg
   (Kawża C-129/12) (1)
   
   (Skema ta’ għajnuna għal skopijiet reġjonali - Investimenti fit-trasformazzjoni u l-kummerċjalizzazzjoni ta’ prodotti agrikoli - Deċiżjoni tal-Kummissjoni - Inkompatibbiltà mas-suq intern - Kanċellament tal-għajnuna inkompatibbli - Mument li fih tingħata għajnuna - Prinċipju ta’ protezzjoni tal-aspettattivi leġittimi)
   2013/C 156/19
   Lingwa tal-kawża: il-Ġermaniż
   
      Qorti tar-rinviju
   
   Finanzgericht des Landes Sachsen-Anhalt
   
      Partijiet fil-kawża prinċipali
   
   
      Rikorrenti: Magdeburger Mühlenwerke GmbH
   
      Konvenuta: Finanzamt Magdeburg
   
      Suġġett
   
   Talba għal deċiżjoni preliminari — Finanzgericht des Landes Sachsen-Anhalt — Interpretazzjoni tad-Deċiżjoni tal-Kummissjoni 1999/183/KE, tal-20 ta’ Mejju 1998, dwar l-għajnuna mill-Istat fil-qasam tat-trasformazzjoni u tal-kummerċjalizzazzjoni ta’ prodotti agrikoli li tista’ tingħata fil-Ġermanja abbażi ta’ skemi ta’ għajnuna eżistenti għal għan reġjonali (ĠU 1999, L 60, p. 61) — Obbligu għall-Ġermanja li tirrevoka l-iskemi ta’ għajnuna eżistenti li ma humiex konformi mal-qafas propost mill-Kummissjoni fil-komunikazzjoni tagħha dwar din l-għajnuna — Portata ratione temporis ta’ dan l-obbligu — Possibbiltà għall-Istat Membru kkonċernat li ma jħassarx l-għajnuna inkwistjoni għall-investiment proposti qabel l-iskadenza tat-terminu għat-traspożizzjoni tad-deċiżjoni u qabel il-pubblikazzjoni tal-intenzjoni tal-Istat Membru li jirrevoka l-għajnuna għal tali investimenti meta l-investiment inkwistjoni sar wara t-traspożizzjoni tad-deċiżjoni
   
      Dispożittiv
   
   L-Artikolu 2 tad-Deċiżjoni tal-Kummissjoni 1999/183/KE, tal-20 ta’ Mejju 1998, dwar l-għajnuna mill-Istat fil-qasam tat-trasformazzjoni u tal-kummerċjalizzazzjoni ta’ prodotti agrikoli li tista’ tingħata fil-Ġermanja abbażi ta’ skemi ta’ għajnuna eżistenti għal skopijiet reġjonali, għandu jiġi interpretat fis-sens li jipprekludi l-għoti ta’ għajnuna għall-investimenti fir-rigward tat-tħin tal-qamħ li fir-rigward tagħhom id-deċiżjoni definittiva ta’ investiment kienet ittieħdet qabel l-iskadenza tat-terminu mogħti lir-Repubblika Federali tal-Ġermanja sabiex tikkonforma ruħha ma’ din id-deċiżjoni jew qabel il-pubblikazjoni fil-Bundessteuerblatt tal-miżuri li ttieħdu għal dan il-għan, filwaqt li l-provvista tal-oġġetti kapitali kif ukoll id-determinazzjoni u l-ħlas tal-għajnuna seħħew biss wara l-iskadenza tal-imsemmi terminu jew wara l-imsemmija pubblikazzjoni, jekk il-mument meta l-għajnuna għall-investiment hija kkunsidrata bħala mogħtija jinsab biss wara l-iskadenza tal-imsemmi terminu. Hija l-qorti tar-rinviju li għandha tistabbilixxi l-mument meta l-għajnuna għall-investiment, bħal dik inkwistjoni fil-kawża prinċipali, għandha tiġi kkunsidrata bħala mogħtija, billi tieħu inkunsiderazzjoni l-kundizzjonijiet kollha imposti mid-dritt nazzjonali għall-ksib tal-għajnuna inkwistjoni u billi tiżgura li l-projbizzjoni mħabbra fl-Artikolu 2(1) tad-Deċiżjoni 1999/183 ma tiġix evitata
   
      (1)  ĠU C 174, 16.06.2012.